
Z A P I S N I K 

sestanka 18. seje  Sveta KS Drska, ki je bila dne 15.05.2026 z začetkom ob 18.00 uri v prostorih KS Drska. 
PRISOTNI ČLANI:   Mira Retelj, Jožica Cekuta, Tatjana Medic in Iztok Kavšek
Odsotni: Matjaž Kavšek, Marjeta Saje Lukšič in Aljaž Novak
DNEVNI RED:
1. Pregled in potrditev zapisnika 17. seje
2. Obravnava predlogov za priznanje KS Drska za leto 2026
3. Organizacija praznika KS Drska
4. Pregled dela na projektih KS Drska
5. Razno


K 1. točki
V zapisniku 17. Seje  je pod točko 1.  podana pobuda za prestavitev oglasne deske na Pavčkovi ulici, zaradi spremenjenega prometnega režima. Prestavitev oglasne deske še ni izvedena ker lokacija za novo postavitev še ni potrjena, zato se prestavitev prenese v  dela za tekoče leto.
Pod točko 4.5. je bil sprejet sklep, da se za potrebe KS Drska nabavi 15 novih slovenskih zastav. Nakup zastav še ni izveden.
Sprejet je sklep, da se zastave nabavi.
Zapisnik 17. seje Sveta KS Drska je pregledan in potrjen s soglasjem vseh prisotnih članov sveta.

K 2. Točki
Obravnava predlogov za priznanje KS Drska za leto 2026
Svet KS Drska je na svoji seji dne 16.2.2026 sprejel sklep, da se razpiše objava za podelitev priznanj in nagrad KS Drska za leto 2026. Priznanja lahko prejmejo krajani KS Drska, posamezniki, ki niso krajani KS Drska za prispevke k razvoju in napredku KS Drska in podjetja, zavodi ali društva za večletno sodelovanje pri delovanju KS Drska. Obrazložene predloge kandidatov je svet KS Drska zbiral do 30. aprila 2026.
Na naslov Sveta KS Drska je prispelo 5 vlog za podelitev priznanj in nagrad
Kandidati za nagrade in priznanja so.:
1. Milena Hribar 
2. Matjaž Kavšek
3. Zmago Novak
4. Rafko Kapš
5. Sonja Steklasa Cimerman
Svet KS Drska je prejete vloge za podelitev nagrad in priznanj pregledal ter sprejel naslednji sklep.:
[bookmark: _GoBack]Matjaž Kavšek, Zmago Novak, Rafko Kapš in Sonja Steklasa Cimerman, prejmejo plaketo KS Drska, za dolgotrajno in uspešno delo na področju razvoja KS Drska,
Milena Hribar prejme priznanje KS Drska za humanitarno delo v KS Drska.
Priznanja se prejemnikom podelijo na prireditvi ob prazniku KS Drska v mesecu juniju 2026.

K 3. Točki 
Organizacija praznika KS Drska
Za organizacijo dogodka ob prazniku KS Drska se določi datum 15.junij ali 18. junij, odvisno od dogovora z OŠ Drska, zaradi najema prostora. Prireditev bi potekala na šolskem igrišču, v primeru slabega vremena pa v jedilnici OŠ Drska, z začetkom ob 17uri.
· Lokacija izvedbe – igrišče pri OŠ Drska ali jedilnica OŠ Drska
· Program – kulturni program se izvede s sodelovanjem z učenci OŠ Drska in njihovimi mentorji
· Povezovanje dogodka - išče se primernega kandidata za povezovanje programa. (Dijak srednje šole, ki ima sposobnosti javnega nastopanja)
· Pogostitev –  V sodelovanju z kuhinjo v OŠ Drska

K 4. Točki
Pregled dela na projektih KS Drska
1. Ureditev brežine v Irči vasi  - narejen idejni projekt,  izvedba gre postopoma v realizacijo
2. Pločnik do naselja Srebrniče
3. Energetski park ob poti v Portoval – kmetijsko zemljišče, postopoma se ureja park v naravnem okolju
K 5. Točki
Razno
5.1
Sprememba pri odvozu odpadkov iz gospodinjstev
Komunala Novo mesto je sporočila, da je naša KS Drska v postopku sprememb pri odvozu komunalnih odpadkov. Ker je krajevna skupnost naselje z veliko stanovanjskih hiš predlagamo, da podjetje Komunala pisno obvesti vsa gospodinjstva v KS Drska o sestanku, na katerem bi širši javnosti obrazložili postopek novega načina odlaganja in odvoza komunalnih odpadkov. Predlagamo, da se sestanek s Komunalo izvede v jedilnici OŠ Drska. Z OŠ Drska pa je potreben dogovor o terminu in možnosti koriščenja njihovih prostorov.
5.2        Trgovina na Šegovi ulici -   Mercator – dopis krajanke
Na svet KS Drska smo prejeli pismo krajanke, ki sprašuje o resničnosti govoric, da se trgovina Mercator na Šegovi ulici zapira zaradi izgradnje stanovanjskega bloka. Pred kratkim se je zaprla trgovina Tuš na ulici Slavka Gruma. Gospa navaja, da se bomo v prihodnosti lahko pohvalili kot največja soseska v NM z zelo slabo prometno infrastrukturo in sedaj tudi z zelo slabo trgovsko oskrbo.
Sklep.; Pri MO NM se preveri točnost prejete informacije.

Seja je bila zaključena ob 19.30 uri.	

